vaduki vavugula avana vavo vayai vatula navo mu nyumba vatsia navo mu chavogono chavo . Gakolekanga ndi kigira ise na nnyia valange vutswa ne nyumba ndala , vwiyangu si vwalange munyumba ku vana vaviti mihiga likomi dave . Litula lya vana kutula mu nyumba mwavo kutsia kogona ahandi kwalangangwa ukutsia isimba . Lwo vukristayo vwatanga mukivala avandu vatanga limenya mu madala na mumadala yimu vombakira avang'elele tuyumba two kogona mu . Tuyumba yitu twalangangwa idisi . Vayai vamanya ni vatanga lyombaka avene tsidisi . kwikala no mwana ku magulu naho kuhagata nu kumulihitsa ligomia . Ligagula lyali vutswa linyala kokolwa no mundu uduki kigira muleri yali anyala kumiga mwana niva yakagerizi kokola ku . Nyina mwana ni yakamiranga waatsiye muleri yatsitsanga kulangira musiongo ma yaatsa . Valeri vassuviranga kuduka yaatse . Mukana natsia kutsia mu mihiga likomi ndi yigitsangwa kutsia mukidaho no kotenya itsingu . Avana vakana vali vanyala kwiyunga halala vatsia kukalaga umunyu . Amadiku gene yago ijumbi yalange ho dave . Vakalaganga ilise lyo mukivanda ma vasamba umunyu . Vavugulanga lisiza lyosi kolomba umunyu zana yigu na vayoya valeta yengo . Mukana naduka okola miyinzi jo mulimi valombanga vufwuva na vandi vatsia kohonga mu mulimi . Mukana naduka mu mihiga komi na mbili yamanya atula mu nyumba ya mama wewe atsia kogona na vandi mu chavogono . Avakana vatsitsanga kogona mu nyumba yo mukeere waleka liivula naho wo musakulu wewe yakutsa ma yavula kwiranywa kigira sia nyala kandi kwivula dave . Miyinzi jo mwana mukana Mwana mukana muliviruka lilye yalange ahimbi na mama wewe . Yatumangwa koleta naho kwanzala muliru mu vatende . Natsia kutsia himbi mihiga jine ndi yenyekanga kalunu ave muleri wo mwana . Hali Kanyingi mwana mukana yaleranga mwana olonda omulonda . Hali Kanyingi umwiko yaatsanga kusava muleri vamanya vahaana mwana mukana we mihiga sita naho saba atsia Kolerera mwiko . Muyinzi gwo muleri gwalange , 9 Miyinzi jo mwana muyai Mwana muyai mu liviruka lilye yatanganga kolonda ise mu chayo . Hango muyinzi gwa yali anyala kokola nu kutumwa mu vatende kwanzala muliru , kwinula tsingutsa . Kwinula yiku si koveye kwinula mu luvindi dave navutswa nu kutumwa wo mutende nivaveye ne tsingutsa tsya vadeki vavahe ku vaatse kuliira mu nyumba mwavo . Natsitsagilira kuviruka yamanya atanga kolekerwa lyaya tsimbuli . Tsing'ombe tsyatsitsagirira kwaywa na vandu vakulundu ho . Mu chayo yimwo mwa vana vigiranga komoloma ku vandi vavugananga na vana vandi avatende na vetsisoma tsindi tsiveye ahimbi . Yiyi niyo inyinga yaviganga ameta ga vandu vaveye . Mukumu Umukumu yalange umundu wa vandu vatsitsanga ku vulwaye ni voveye mu nyumba . Vasuuviranga vulwaye vwaletangwa ne vigingi naho avalogi . Mukivala che vologooli mukumu ivangwa ihale dave . Yalange mundu omenyi mu losoma zana hali kanyingi yali niyamanya avandu avanyingi avali vanyala live avalagule . Yali yavika amagina amekuyungu ne kesero cha yakubiranga ku amagina zana yaga . Mundu wali no vulwaye mu nyumba niva vulwaye vwakakira . 20 IIN N Kusaata . Tsisaate gwali umwima gwa vakaana vavitiranga mu . Avayai vakevangwa kumanyia vuluviriri vwayo Iwa vatanganga kuva avandu vanyala kwelinda . Na vakana